Rudersdal Kommunes klima
Mod øst når kommunen ud til Øresund, mens den støder op til Danmarks dybeste sø, Furesø, mod sydvest samt den lidt mindre Sjælsø mod nordvest. Sammen med skovene dæmper disse store vandområder temperaturvariationen i kommunen. Dog kan de få sandede jorder mod vest give lidt ekstra opvarmning eller afkøling hen over året. Derudover kan kulde og varme fra det svenske fastland let nå Rudersdal Kommune, selv om temperaturerne dæmpes på vej over Øresund. Set over hele året ligger gennemsnitstemperaturen en smule over landsgennemsnittet, og ingen måneder skiller sig ud.
I juni 2009 blev også Rudersdal Kommune berørt af det voldsomme regnvejr, som ramte store dele af Nordsjælland. Det betyder, at kommunen i juni placerer sig blandt landets ti vådeste. Ellers ligger nedbøren i kommunen under landsgennemsnittet.
Antallet af solskinstimer ligger lidt over landsgennemsnittet. Det gælder især i de lyse måneder, hvor Øresund hæmmer skydannelsen. I vinterhalvåret ligger kommunen blandt landets solfattigste.
Læs mere om natur og landskab i Rudersdal Kommune
Læs også om
Se alle artikler om Klima